Държавен вестник, бр. 89, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  89
за посочената територия една година след 
датата на получаване на това уведомление 
от генералния секретар.
Член 4
1. Тази Спогодба влиза в сила дванадесет 
месеца след датата на депозиране на десетия 
документ за ратификация или присъединя­
ване.
2. За всяка държава, която ратифицира 
или се присъедини към тази Спогодба след 
депозирането на десетия документ за рати­
фикация или присъединяване, Спогодбата 
влиза в сила дванадесет месеца след датата 
на депозиране от тази държава на нейния 
ратификационен документ или документ за 
присъединяване.
3. Ако датата на влизане в сила, приложи­
ма в съответствие с параграфи 1 и 2 от този 
член, е по-ранна от тази, която произтича 
от прилагането на член 47 от Конвенцията 
за движението по пътищата, открита за 
подписване във Виена на 8 ноември 1968 г., 
тази Спогодба влиза в сила по смисъла на 
параграф 1 от този член на по-късната от 
двете дати.
Член 5
От влизането є в сила тази Спогодба 
прекратява и заменя в отношенията между 
договарящите страни разпоредбите относ­
но движението по пътищата, съдържащи 
се в Европейската спогодба, подписана на 
16 септември 1950 г. в Женева, допълваща 
Конвенцията за движението по пътищата 
от 1949 г. и Протокола от 1949 г. за пътните 
знаци и сигнали, и Европейската спогодба, 
подписана на 16 септември 1950 г. в Женева, 
за прилагането на член 23 от Конвенцията за 
движението по пътищата от 1949 г. относно 
размерите и теглото на пътните превозни 
средства, допуснати да се движат по опреде­
лени пътища на договарящите страни.
Член 6
1. Дванадесет месеца след влизането в 
сила на тази Спогодба всяка договаряща 
страна може да предлага едно или повече 
изменения на Спогодбата. Текстът на вся­
ко предложено изменение, придружен от 
обяснителен меморандум, се изпраща на 
генералния секретар, който го съобщава на 
всички договарящи страни. Договарящите 
страни имат възможност да го информират в 
рамките на период от дванадесет месеца след 
датата на това съобщение дали: (а) приемат 
изменението; (b) отхвърлят изменението, или 
(с) желаят да бъде свикана конференция за 
разглеждане на изменението. Генералният 
секретар изпраща текста на предложеното 
изменение и на другите държави, посочени 
в член 2 от тази Спогодба.
2. (а) Всяко предложено изменение, което 
е било изпратено съгласно параграф 1 на 
този член, се счита за прието, ако в срока 
от дванадесет месеца, споменат в предход­
ния параграф, по-малко от една трета от 
договарящите страни уведомят генералния 
секретар или че отхвърлят изменението, или 
че желаят да бъде свикана конференция, 
за да го разгледат. Генералният секретар 
уведомява всички договарящи страни за 
всяко приемане или отхвърляне на всяко 
предложено изменение и за всяко искане за 
свикване на конференция. Ако общият брой 
на отхвърлянията и на исканията, получени 
в определения срок от дванадесет месеца, 
е по-малък от една трета от общия брой на 
договарящите страни, генералният секретар 
съобщава на всички договарящи страни, че 
изменението ще влезе в сила шест месеца 
след изтичането на срока от дванадесет ме­
сеца, посочен в параграф 1 от този член, за 
всички договарящи страни, с изключение на 
тези, които в посочения срок са отхвърлили 
изменението или са поискали свикването на 
конференция за разглеждането му.
(b) Всяка договаряща страна, която в 
посочения срок от дванадесет месеца е 
отхвърлила предложеното изменение или 
е поискала свикването на конференция за 
разглеждането му, може по всяко време след 
изтичането на този срок да уведоми гене­
ралния секретар, че приема изменението, и 
генералният секретар съобщава за това на 
всички останали договарящи страни. Изме­
нението влиза в сила за договарящата страна, 
която е уведомила за приемането му, шест 
месеца след датата, на която генералният 
секретар е получил уведомлението.
3. Ако предложено изменение не е било 
прието съгласно параграф 2 на този член и 
ако в срока от дванадесет месеца, посочен 
в параграф 1 на този член, по-малко от по­
ловината от общия брой на договарящите 
страни уведомят генералния секретар, че 
отхвърлят предложеното изменение, и ако 
най-малко една трета от общия брой на до­
говарящите страни, но не по-малко от пет, 
го уведомят, че го приемат или че желаят да 
бъде свикана конференция за разглеждане на 
предложеното изменение, генералният секре­
тар свиква конференция с цел разглеждане 
на предложеното изменение или на всяко 
друго предложение, което може да му бъде 
представено в съответствие с параграф 4 на 
този член.